ભાવનગરના સરતાનપર ગામે પતિ અને પત્ની વચ્ચે થયેલા નજીવી ઝઘડામાં પત્નીએ જાત જલાવી આત્મહત્યા કરી હતી, જેમાં પત્નીને બચાવવા જતા પતિ પણ ગંભીર રીતે ઇજાગ્રસ્ત થયો હોવાનું જાણવા મળ્યું છે. ગંભીર રીતે દાઝેલા પતિ અને પત્નીને સારવાર અર્થે તળાજા અને બાદમાં ભાવનગરની સર ટી હોસ્પિટલમાં લઇ જવામાં આવ્યા હતા, જ્યાં પત્નીનું સારવાર દરમિયાન મોત નીપજ્યું હતું. પોલીસે મૃતક મહિલાના મૃતદેહને પીએમ માટે મોકલી આપ્યો છે અને ગુનો નોંધી આગળની કાર્યવાહી હાથ ધરી હોવાનું જાણવા મળ્યું છે.